钦定古今图书集成/明伦汇编/官常典/第089卷 > 怀思王敏
## 钦定古今图书集成/明伦汇编/官常典/第089卷 > 怀思王敏

按《唐书》本传：“怀思王敏，貌丰秀若图画，帝爱之。甫晬
薨，追爵及谥，祔葬敬陵。”〈按思王旧唐书作哀王〉
按《旧唐书》本传：“怀哀王敏，元宗第十五子也。幼而丰
秀，以母惠妃之宠，元宗特加顾念。才晬，开元八年二
月薨，追封谥，权窆于景龙观。天宝十三载，改葬京城
南，以祔其母敬陵也。”